Umbes La Rambla keskpaigast viib kitsas põiktänav puiesteesaginast vanalinna vaikusesse, kus asub romantiline, fontääni ja palmidega Plaza del Rey ja selle vastas Palacio Güell, arhitekt Gaudi metseeni ja toetaja tellimisel ehitatud esimene avangardne ehitis 1888. aastast.  Vanalinna keskel asub Rooma-aegse müüri kõrval Barcelona katedraal, mis imponeerib oma kõrgete, sihvakate sambagruppidega, mis kõrgel üleval toetavad võlvkaari. Kivi on aastate jooksul saanud kuldse tooni, mistõttu jääb mulje nagu kirik oleks tehtud vanast kullast.